Source: http://public.mkab.hu/dev/dontesek.nsf/0/A73ADB1200DF51CEC125811600445D1B?OpenDocument
Timestamp: 2020-05-27 12:42:27+00:00

Document:
IV/00632/2017
. IV/00632/2017
Az indítványozó - az Abtv. 27. §-a alapján - a Kecskeméti Közigazgatási és Munkaügyi Bíróság 1.M.430/2014/19. számú ítélete és a Kúria Mfv.II.10.032/2016/5. számú ítélete alaptörvény-ellenességének megállapítását és megsemmisítését kérte az Alkotmánybíróságtól.
Az indítványozóval szemben munkavédelmi ellenőrzést folytott a közigazgatási hatóság, és kötelezte az indítványozót a feltárt hiányosságok kiküszöbölésére.
A közigazgatási határozat felülvizsgálata iránti perben az elsőfokú bíróság a felperes (indítványozó) keresetét elutasította. A Kúria az elsőfokú ítéletet hatályában fenntartotta.
Az indítványozó előadja, hogy az elsőfokú bíróság az indítványozóval polgári jogi jogviszonyban lévő munkabiztonsági megbízottját kizárta a szakmai képviselet gyakorlásától arra hivatkozással, hogy nem a felperes munkavállalója. A munkavédelmi szakember foglalkoztatásáról két törvény rendelkezik, és a bíróság indokolatlanul a Munkavédelmi törvény fölé helyezte a Munka törvénykönyvét, amely a felperes szakmai képviseletének a kizárásához vezetett. Az indítványozó álláspontja szerint az elsőfokú bíróság intézkedése, valamint az ítéletek az Alaptörvény XV. cikk (2) bekezdésében foglalt diszkrimináció tilalmát. Az indítványozó szerint az elsőfokú bíróság eljárása sérti a XXVIII. cikk (1) bekezdésében foglalt tisztességes eljáráshoz való jogot, mert a bíróság úgy hozott ítéletet, hogy nem rendelkezett a tényállás megállapítása szempontjából elengedhetetlen dokumentummal. Kifejti továbbá, hogy a bíróság megsértette a bizonyítékok értékelésére vonatkozó kötelezettségét, illetve rosszul értékelte a becsatolt bizonyítékokat. Nézete szerint a Kúria ítélete sérti a XXVIII. cikk (1) bekezdését, mert a Kúria nem a kereseti kérelem illetve a felülvizsgálati kérelem alapján hozott döntést, valamint döntését nem indokolta kellően.
Az indítványozó - az Abtv. 26. § (1) bekezdése alapján - kéri a Pp. 67. § (1) bekezdés (i) pontja, az Mvtv. 1. § (1) bekezdés, Mvt. 57. § ()-(3) bekezdései, az Mt. 1. §, 12. § (3) bekezdés, 294. § (1) bekezdés f) pont, a 2003. évi CXXV. törvény 7. § (1) bekezdés és 8. § t) pont Alaptörvénnnyel való össhangjának vizsgálatát..
a polgári perrendtartásról szóló 1952. évi III. törvény 67. § (1) bekezdés (i) pont
a munkavédelemről szóló 1993. évi XCIII. törvény 57. § (1)-(3) bekezdés
az egyenlő bánásmódról és az esélyegyenlőség előmozdításáról szóló 2003. évi CXXV. törvény 7. § (1) bekezdés 8. §
a Munka Törvénykönyvéről szóló 2012. évi I. törvény 1. § 12. § (3) bekezdés 294. § (1) bekezdés f) pont
Kecskeméti Közigazgatási és Munkaügyi Bíróság 1.M.430/2014/19. számú ítélete
Kúria Mfv.II.10.032/2016/5. számú ítélete
IV_632_2_2017_ind_kieg_anonim.pdf IV_632_0_2017_inditvany_anonim.pdf

References: Bíróság 
 Kúria 
 bíróság 
 Kúria 
 bíróság 
 bíróság 
 bíróság 
 bíróság 
 bíróság 
 bíróság 
 Kúria 
 Kúria 
 § 12
 Bíróság 

Kúria